ประกาศเทศบาลตำบลบ้านส้อง

**เรื่อง สอบราคาจ้างเหมาประกอบอาหารกลางวันสำหรับเด็กนักเรียนศูนย์พัฒนาเด็กเล็กเทศบาล**

 **ตำบลบ้านส้อง ประจำภาคเรียนที่ 2 ปีการศึกษา 2559**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

เทศบาลตำบลบ้านส้อง อำเภอเวียงสระ จังหวัดสุราษฎร์ธานี มีความประสงค์จะสอบราคา จ้างเหมาประกอบอาหารกลางวัน ประจำภาคเรียนที่ 2 ปีการศึกษา 2559 สำหรับนักเรียนศูนย์พัฒนาเด็กเล็กเทศบาลตำบลบ้านส้อง จำนวน 332 คน เป็นเวลาไม่เกิน 100 วันเปิดเรียน ตั้งแต่วันที่ 1 พฤศจิกายน 2559 รายการอาหารตามรายละเอียดแนบท้าย โดย

 - ต้องมีภาชนะ อุปกรณ์ ที่ต้องใช้ในการรับประทานอาหาร

 - อาหารทุกอย่างต้องสด สะอาด และปรุงเสร็จใหม่ทุกวัน

 - มีภาชนะฝาปิดมิดชิด

 - กำหนดส่งมอบก่อนเวลา 11.00 น.

 วงเงินในการจัดจ้าง 664,000.00 บาท (หกแสนหกหมื่นสี่พันบาทถ้วน) ราคากลาง 20.00 บาท /คน/วัน

 **ผู้มีสิทธิเสนอราคาจะต้องมีคุณสมบัติ ดังต่อไปนี้**

1. เป็นบุคคลหรือนิติบุคคล ผู้มีอาชีพรับจ้างงานที่สอบราคาจ้างดังกล่าว

 2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือขององค์กรปกครองส่วนท้องถิ่นและได้เวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

 3. ไม่เป็นผู้ได้รับเอกสิทธิหรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ ผู้เสนอราคาได้มี คำสั่งให้สละสิทธิ์ความคุ้มกันเช่นว่านั้น

 4. เป็นผู้ที่ผ่านการคัดเลือกผู้มีคุณสมบัติเบื้องต้นในการจัดจ้างของเทศบาลตำบลบ้านส้อง

 5. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ “เทศบาลตำบล

บ้านส้อง” ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

 6. บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับ รายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 7. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 8. คู่สัญญาต้องรับจ่ายเงินผ่านบัญชีเงินฝากกระแสรายวัน เว้นแต่การรับเงินแต่ละครั้งซึ่งมีมูลค่า ไม่เกินสามหมื่นบาท คู่สัญญาอาจรับจ่ายเป็นเงินสดได้

/กำหนด...

-2-

 กำหนดยื่นซองสอบราคาในระหว่างวันที่ 11 ตุลาคม 2559 ถึงวันที่ 25 ตุลาคม 2559 ตั้งแต่เวลา 08.30 น. ถึง เวลา 16.30 น. ณ สำนักปลัดเทศบาล เทศบาลตำบลบ้านส้อง และในวันที่ 26 ตุลาคม 2559 ระหว่างเวลา 08.30 น. ถึงเวลา 16.30 น. ยื่น ณ ศูนย์รวมข้อมูลข่าวสารการจัดซื้อ/ การจัดจ้างขององค์กรปกครองส่วนท้องถิ่นระดับอำเภอ (สำนักงานท้องถิ่นอำเภอเวียงสระ) และกำหนดเปิดซองสอบราคา ในวันที่ 27 ตุลาคม 2559 ตั้งแต่เวลา 10.00 น. เป็นต้นไป ณ ศูนย์รวมข้อมูลข่าวสารการจัดซื้อ/การจัดจ้างขององค์กรปกครองส่วนท้องถิ่นระดับอำเภอ (สำนักงานท้องถิ่นอำเภอเวียงสระ)

 ผู้สนใจติดต่อขอซื้อเอกสารสอบราคา ในราคาชุดละ 500.00 บาท ได้ที่สำนักปลัดเทศบาล เทศบาลตำบลบ้านส้อง ระหว่างวันที่ 11 ตุลาคม 2559 ถึงวันที่ 25 ตุลาคม 2559 สอบถามทางโทรศัพท์หมายเลข 0-7736-6752-5 ในวันและเวลาราชการ หรือดูรายละเอียดได้ที่เว็บไซด์ [www.bangsong.go.th](http://www.bangsong.go.th) ของเทศบาลตำบลบ้านส้อง

 ประกาศ ณ วันที่ 11 ตุลาคม พ.ศ.2559



 (ลงชื่อ)

 (นายคนองศิลป์ ชิตรกุล)

 นายกเทศมนตรีตำบลบ้านส้อง